**ระเบียบการและหลักเกณฑ์การแข่งขันตอบปัญหาความรู้เกี่ยวกับพระพุทธศาสนา**

**กิจกรรมการประกวดแข่งขันตอบปัญหาธรรม**

**โครงการ วันวิชาการ ประจำปี 2565 ภายใต้ชื่อ “หลักสูตรทันสมัย ท้องถิ่นศิวิไลซ์ ประยุกต์ใช้**

**เทคโนโลยี Modern Curriculum Civilized Community Technology Integration "**

**1. วัตถุประสงค์**

1.1. เพื่อเป็นการแสดงความรู้ ความสามารถในด้านวิชาการทางพระพุทธศาสนาของเยาวชน และประชาชนทั่วไป

1.2. เพื่อส่งเสริมให้เยาวชน ได้นำความรู้ ที่ได้เรียน มาไปประยุกต์ใช้ในชีวิตประจำวัน

 1.3. เพื่อเสริมสร้างความสามัคคีของเยาวชน และเครือข่ายระหว่างสถาบันการศึกษา

**2. คุณสมบัติของผู้เข้าประกวด**

2.1. โรงเรียน สถาบันการศึกษา สามารถสอบนักเรียนเข้าประกวดได้ โดยได้รับความเห็นชอบเป็น ลายลักษณ์อักษรจากผู้อำนวยการโรงเรียน หรือผู้บริหารสถานศึกษา

 2.2. นักเรียนผู้เข้าประกวดจะต้องเป็นผู้ที่กำลังศึกษาในระดับที่กำหนดของสถานที่ศึกษานั้นๆ

 2.3. ต้องเป็นผู้ที่กำลังเรียน หรือศึกษาอยู่ในระดับที่จัดประกวดหรือระดับได้ระดับหนึ่ง

 2.4. โรงเรียน สถานศึกษา สามารถส่งนักเรียนเข้าร่วมแข่งขันตอบปัญหา ความรู้ทางพุทธศาสนา ได้ไม่เกินระดับชั้นละ 1 ทีมๆ ละ 2 คน คือ ระดับชั้น ม.​4-6 และนักเรียนจะต้องเเต่งกายเรียบร้อยตามระเบียบของสถานศึกษานั้นๆ

3. ประเภทของผู้เข้าประกวดแบ่งเป็น 1 ระดับการศึกษา

 3.1 ระดับมัธยมศึกษาตอนปลายจาก โรงเรียนในสังกัดจังหวัดนครราชสีมา ชัยภูมิ และบุรีรัมย์ สามารถส่งระดับชั้นละ 1 ทีมๆ ละไม่เกิน 2 คน (ไม่จำกัดเพศ)

**หมายเหตุ :** ในกรณีที่สถานศึกษา เปิดการเรียนการสอนหลายระดับชั้น สามารถส่งนักเรียน เข้าร่วมแข่งขันตอบปัญหาความรู้ทางพุทธศาสนาได้ทุกระดับชั้น คือตั้งแต่ชั้น ม. 4 ,ม.5 ม.6

**4. ข้อสอบและเวลาทำการ สอบแข่งขัน**

ข้อสอบแบบปรนัย ตัวเลือก 4 คำตอบ ให้เลือกคำตอบที่ถูกที่สุดเพียงคำตอบเดียว ทุกระดับชั้นใช้โจทย์ปัญหาข้อสอบเดียวกัน และใช้เวลาในการทำข้อสอบ 100 ข้อ /1 ซั่วโมง

 **เนื้อหา** การออกข้อสอบ โดยมีเนื้อหาครอบคลุมดังนี้

ความรู้ด้านพุทธประวัติ จำนวน 20 ข้อ

ความรู้ด้านธรรมะ จำนวน 20 ข้อ

ความรู้ด้านเบญจศีลเบญจธรรม จำนวน 20 ข้อ

ความรู้ด้านศาสนพิธี จำนวน 20 ข้อ

ความรู้ทั่วไป ทางด้านพระพุทธศาสนา จำนวน 20 ข้อ

**หมายเหตุ** ผู้สอบต้องเเต่งกาย ด้วยชุดนักเรียน ของสถาบันนั้นๆ ผู้ข้อสอบ ต้องนำอุปกรณ์ ในการสอบ ได้แก่โทรศัพท์ หรือแท็บเล็ต ที่สามารถ เข้าสู่ระบบ ทำการสอบออนไลน์ได้

**5. เกณฑ์การตัดสินและรางวัล**

 5.1 ทีมที่ได้คะแนนสูงสุด ชนะเลิศ จะได้รู้ เกียรติบัตร พร้อมเงินรางวัล

 5.2. ทีมที่ได้คะแนนอันดับที่ 2 รองชนะเลิศจากอันดับที่หนึ่ง จะได้รับเกียรติบัตร พร้อมเงินรางวัล

 5..3 ทีมที่ได้คะแนนอันดับที่ 3 รองชนะเลิศจากอันดับที่ 2 จะได้รับเกียรติบัตร พร้อมเงินรางวัล

 5.4 ทีมที่ได้คะแนนอันดับที่ 4 ,5, 6, 7, 8, 9 (รางวัลชมเชย) ได้รับเกียรติบัตร พร้อมเงินรางวัล ตามลำดับ

**หมายเหตุ** : หากมีผู้ได้คะแนนอันดับ 1, 2, 3 และผลคะแนนสอบสอบของระดับที่ 4-9 เท่ากัน ให้ดูเวลาของการส่งข้อสอบในระบบเป็นเกณฑ์ตัดสิน และถือเป็นที่สุด

**การมอบเกียรติบัตร**

 คณาจารย์ ครู นักศึกษา นักเรียน หรือคณะกรรมการมีส่วนร่วมในกิจกรรมแข่งขันตอบปัญหาความรู้ในพระพุทธศาสนาครั้งนี้ จะได้รับใบเกีรยติบัตรอิเลกทรอนิส์

6. การแข่งขันตอบปัญหา ความรู้ในพุทธศาสนา ไม่อนุญาติให้นำเอกสารทุกชนิด ข่าวห้องแข่งขัน หรือไม่ทำการใดๆ อันจะเป็นการรบกวนผู้เข้าแข่งขันของท่านอื่น

7. ผลการตัดสินของคณะกรรมการถือเป็นอันยุติ

**เกณฑ์การเลือกกรรมการ**

คุณสมบัติของผู้เป็นกรรมการตัดสินการร่วมแข่งขันต่อปัญหาความรู้ในพุทธศาสนา ดังนี้

 7.1 เป็นผู้มีความยุติธรรม ไม่มีความลำเอียงด้วยอคติ 4

 7.2 เป็นผู้มีความรู้ ความเข้าใจในระเบียบกติกาและกฎเกณฑ์การตัดสินต่างๆ

 7.3 เป็นผู้ทรงคุณวุฒิที่มีความรู้ด้านวิชาการทางพุทธศาสนา

 7.4 เป็นผู้มีความประพฤติเหมาะสมมีคุณธรรมเป็นที่เคารพนับถือ

 7.5 ไม่มีนักเรียนหรือบุคคลผู้รู้จัก หรือ บุคคลผู้เข้าประกวด ในขณะปฏิบัติหน้าที่เป็นกรรมการตัดสิน